যখন কোন মুসলিম অন্য মুসলিমের ভাষা শিখে তখন তার সাথে শুধু মুখের যোগযোগই বাড়ে না, বাড়ে আত্মার সংযোগও। তখন গড়ে উঠে আত্মীক সম্পর্কও। ভাষার মূল কাজ তো এই সংযোগই গড়া। বাংলা ভাষা চর্চার পাশাপাশি উর্দু শেখার কারণে বাংলার মানুষে যে লাভটি হয়েছিল তা হলো এতে উপমহাদেশের অন্য মুসলমানদের সাথে তাদের সংযোগটি বেড়েছিল। জ্ঞানের ঐশ্বর্য বেড়েছিল তাদের মনে। বেড়েছিল ঔদার্য। ফলে বাঙালী মুসলমানগণ সামর্থ পায় উপমহাদশের অন্য মুসলমানদের সাথে কাঁধে কাঁধ মিলিয়ে ১৯০৬ সালে মুসলিম লীগ প্রতিষ্ঠা এবং ১৯৪৭ সালে পাকিস্তানের প্রতিষ্ঠার কাজে আত্মনিয়োগে। কিন্তু ভাষা আন্দোলনের ফল দাঁড়ালো, অন্য ভাষার অবাঙালী ভাইয়েরা চিত্রিত হতে থাকলো ছাতুখোর দুষমন রূপে। অথচ এক মুসলমান যে অন্য মুসলমানের ভাই – সে খেতাবটি মহান আল্লাহর দেওয়া। তাই মুসলমানগণ একে অপরের ভাই বলবে সেটি ঈমানী দায়বদ্ধতা। তাই ভাই না বলার যে সামর্থহীনতা তা মূলতঃ ঈমানেরই দুর্বলতা। অথচ বাঙালীর মনে সে অসম্পন্নতাই প্রবলভাবে বাড়িয়ে দেয় ভাষা আন্দোলন। এভাবে ছিঁড়ে ফেলা হয় পাকিস্তানের দুই প্রদেশের মাঝে প্যান-ইসলামী বন্ধন। অথচ এটি শুধু রাজনৈতিক, সামাজিক ও নৈতিক অপরাধই নয়, ইসলামের দৃষ্টিতে হারামও। এমন বিচ্ছিন্নতাই যেকোন মুসলিম জনপদে আল্লাহর আযাব অনিবার্য করার জন্য যথেষ্ট। এমন আযাবের জন্য পুতুল পুজার প্রয়োজন নেই। সে হুশিয়ারিটি মহান আল্লাহ পবিত্র কোরআনে এভাবে দিয়েছেন,